smcproject/ml-wiki-sentences huggingface dataset:
Schumacher holds the following Formula One records : നേട്ടം Number Championship titles 7 ( 1994 , 1995 , 2000 , 2001 , 2002 , 2003 , 2004 ) Consecutive titles 5 ( 2000 – 2004 ) Championship won with most races left 6 ( 2002 ) Largest championship-winning margin 67 points ( 2002 ) Race wins 91 Consecutive wins 7 ( 2004 , Europe – Hungary ) Wins in a season 13 (72%) ( 2004 ) Wins in a season for a runner-up 7 ( 2006 ) Wins at Monza (Formula One) 5 Wins with one team 72 ( Ferrari ) Wins at the same Grand Prix 8 ( France ) Different Grands Prix won 22 Longest time between first and last wins 14 years, 32 days Total years with a win 15 ( 1992 – 2006 ) Consecutive years with a win 15 ( 1992 – 2006 ) Second places 43 Consecutive top two finishes 15 ( Brazil 2002 – Japan 2002 ) Podiums (Top 3 finishes) 154 Podium finishes in a season 17 (100%) ( 2002 ) Consecutive podium finishes 19 ( US 2001 – Japan 2002 ) Championship points 1,501 Points finishes 211 Consecutive points finishes 24 ( Hungary 2001 – Malaysia 2003 ) Races / Laps / Distance led 142 races / 5,111 laps / 24,144 km Pole positions 68 Front row starts 115 Fastest laps 76 Fastest laps in a season 10 ( 2004 ) Doubles (Pole and win) 40 Hat tricks (Pole, win and fastest lap) 22 Hat tricks in a season 5 in 2004 Races with one team 181 (Ferrari)
Record shared with Alberto Ascari ( 1952 Belgian GP – 1953 Argentine GP ).
Some sources credit Ascari with nine consecutive wins, disregarding the 1953 Indianapolis 500 race, in which Ascari did not compete.
Record shared with Alberto Ascari in 1952 .
Record shared with Alain Prost ( 1984 and 1988 ) and Kimi Räikkönen ( 2005 ).
Record shared with Kimi Räikkönen ( 2005 and 2008 ).
അവലംബം പുറം കണ്ണികൾ മൈക്കൾ ഷൂമാക്കർ വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Michael Schumacher's official website Archived 2011-02-16 at the Wayback Machine .
Profile – from Mercedes GP official website Kartcenter and Museum Kartteam Kaiser-Schumacher-Muchow Archived 2010-12-25 at the Wayback Machine .
Formula1.com Profile Career statistics Michael Schumacher career statistics News Articles about Michael Schumacher ഇന്റർനെറ്റ് മൂവി ഡാറ്റാബേസിൽ നിന്ന് മൈക്കൾ ഷൂമാക്കർ മൈക്കൾ ഷൂമാക്കർ at the Notable Names Database
മൈക്കൾ ഓവൻ
ഇംഗ്ലണ്ട് ദേശീയ ടീമിനു വേണ്ടി കളിച്ചിട്ടുള്ള ഒരു ഫുട്ബോൾ താരമാണ് മൈക്കൾ ജയിംസ് ഓവൻ .
ലിവർപൂൾ, റിയൽ മഡ്രിഡ്, ന്യൂകാസിൽ യുണൈറ്റഡ്, മാഞ്ചസ്റ്റർ യുണൈറ്റഡ്, സ്റ്റോക്ക് സിറ്റി എന്നീ ക്ലബ്ബുകൾക്കു വേണ്ടി അദ്ദേഹം ബൂട്ടണിഞ്ഞിട്ടുണ്ട്.
ലിവർപൂളിന്റെ എക്കാലത്തെയും മികച്ച കളിക്കാരിൽ ഒരാളായ ഓവൻ, അവർക്കായി 297 മത്സരങ്ങിൾ നിന്നും 158 ഗോളുകൾ നേടിയിട്ടുണ്ട്.
ഇംഗ്ലീഷ് പ്രീമിയർ ലീഗിൽ 100 ഗോളുകൾ തികച്ച എറ്റവും പ്രായം കുറഞ്ഞ കളിക്കാരനാണ് ഓവൻ .
മൈക്രിലിറ്റ ഐഷാനി ഇംഗ്ലീഷ് വിലാസം https://ml.wikipedia.org/wiki/Micryletta_aishani
ചെറുവായൻ വയൽത്തവളകളിലെ ഒരിനമാണ് മൈക്രിലിറ്റ ഐഷാനി ( ശാസ്ത്രീയനാമം : Micryletta aishani ) .
എസ്.ഡി. ബിജു ഉൾപ്പെടുന്ന സംഘമാണ് പുതിയ തവളയിനത്തെ കണ്ടെത്തിയത്. 'വടക്കു-കിഴക്ക്' എന്ന വാക്കിന്റെ സംസ്കൃതപദമാണ് ഐഷാനി.
ഇന്ത്യയുടെ വടക്കുകിഴക്കൻ മേഖലയിൽ നിന്ന് കണ്ടെത്തിയതിനാലാണ് ഈ പേര് നൽകിയത്.
ഇവയുടെ ജനുസിൽ പെട്ട അംഗങ്ങളെ ലാവോസ് , തായ്‌ലൻഡ് , വിയറ്റ്‌നാം എന്നിവിടങ്ങളിൽ നിന്ന് മുൻപ് കണ്ടെത്തിയിട്ടുണ്ട്.
അസമിലെ കച്ചാർ (Cachar) ജില്ലയിൽ നാശോന്മുഖമായ ഒരു വനമേഖലയിൽ ജനവാസ പ്രദേശത്തിനടുത്തു നിന്നാണ് ഐഷാനിയെ ഗവേഷകർ കണ്ടെത്തിയത്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Micryletta aishani എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
മൈക്കൽ വൈൽഡിംഗ്
മൈക്കൽ ചാൾസ് ഗൗണ്ട്ലെറ്റ് വൈൽഡിംഗ് (ജീവിതകാലം: 23 ജൂലൈ 1912 - 8 ജൂലൈ 1979) ഒരു ഇംഗ്ലീഷ് നാടക, ടെലിവിഷൻ, ചലച്ചിത്ര നടനായിരുന്നു.
അന്ന നീഗിളിനൊപ്പം അദ്ദേഹം നിർമ്മിച്ച സിനിമകളുടെ ഒരു പരമ്പരയിലൂടെയാണ് കൂടുതൽ അറിയപ്പെടുന്ന അദ്ദേഹം; ആൽഫ്രഡ് ഹിച്ച്‌കോക്കിനൊപ്പം അണ്ടർ കാപ്രിക്കോൺ (1949), സ്റ്റേജ് ഫ്രൈറ്റ് (1950) എന്നീ രണ്ട് സിനിമകൾ ചെയ്യുകയും 1963-ൽ ഹിച്ച്‌കോക്കിന്റെ ടിവി ഷോയിൽ അതിഥി താരമായി അഭിനയിക്കുകയും ചെയ്തു.
എലിസബത്ത് ടെൈലർ ഉൾപ്പെടെ നാല് തവണ വിവാഹിതനായ അദ്ദേഹത്തിന് അവരിൽ രണ്ട് ആൺമക്കളുണ്ടായിരുന്നു.
ഇംഗ്ലണ്ടിലെ എസെക്സിലെ ലെയ്-ഓൺ-സീയിൽ ജനിച്ച് ക്രൈസ്റ്റ് ഹോസ്പിറ്റൽ എന്ന പൊതുവിദ്യാലയത്തിൽ നിന്ന് വിദ്യാഭ്യാസം നേടിയ വൈൽഡിംഗ് 17-ാം വയസ്സിൽ വീട് വിട്ട് പോകുകയും ഒരു വാണിജ്യ കലാകാരനായി പരിശീലനം നേടുകയും ചെയ്തു.
20 വയസ്സുള്ളപ്പോൾ യൂറോപ്പിലേയ്ക്ക് പോയ അദ്ദേഹം സ്കെച്ചുകൾ ചെയ്തുകൊണ്ട് യൂറോപ്പിൽ ജീവിതോപാധി കണ്ടെത്തി.
സിനിമകൾക്കായി സെറ്റുകൾ രൂപകല്പന ചെയ്യാൻ ആഗ്രഹിച്ച അദ്ദേഹം ജോലി തേടി 1933-ൽ ഒരു ലണ്ടൻ ഫിലിം സ്റ്റുഡിയോയെ സമീപിക്കുകയും അധിക ജോലികൾ ചെയ്യാൻ അദ്ദേഹത്തെ അവർ ക്ഷണിക്കുകയും ചെയ്തു.
മൈക്കൽ വൈൽഡിംഗ് നാല് തവണ വിവാഹം കഴിച്ചിരുന്നു.
കേ യംഗ് (വിവാഹം 1937 ഓഗസ്റ്റ്, 1945 ഡിസംബറിൽ വേർപിരിഞ്ഞു, 1951 ഡിസംബറിൽ വിവാഹമോചനം നേടി); എലിസബത്ത് ടെയ്‌ലർ (1952 ഫെബ്രുവരിയിൽ വിവാഹിതയായി, 1956 ജൂലൈയിൽ വേർപിരിഞ്ഞു, 1957 ജനുവരിയിൽ വിവാഹമോചനം നേടി); സൂസൻ നെൽ (വിവാഹം 1958 ഫെബ്രുവരി, 1962 ജൂലൈയിൽ വിവാഹമോചനം); മാർഗരറ്റ് ലെയ്‌ടണും (വിവാഹം 1964 ജൂലൈ മുതൽ 1976 ജനുവരിയിൽ അവളുടെ മരണം വരെ) എന്നിവരായിരുന്ന വിവിധ കാലങ്ങളിലെ അദ്ദേഹത്തിൻ ഭാര്യാമാർ.
അദ്ദേഹത്തിനും തന്നേക്കാൾ 20 വയസ്സ് ഇളയ ടെയ്‌ലർക്കും മൈക്കൽ ഹോവാർഡ് (ജനനം ജനുവരി 6, 1953), ക്രിസ്റ്റഫർ എഡ്വേർഡ് (ജനനം ഫെബ്രുവരി 27, 1955) എന്നീ രണ്ട് ആൺമക്കളുണ്ടായിരുന്നു.
1957-ൽ ദി ബോഡി എന്ന വിളിപ്പേരുള്ള നടി മേരി മക്ഡൊണാൾഡുമായി അദ്ദേഹം ഒരു ഹ്രസ്വകാല പ്രണയത്തിലേർപ്പെട്ടിരുന്നു.
1960-കളിൽ ആജീവനാന്ത അപസ്മാരവുമായി ബന്ധപ്പെട്ട അസുഖം കാരണം സിനിമയിൽ പ്രത്യക്ഷപ്പെടുന്നത് കുറയ്ക്കാൻ അദ്ദേഹം നിർബന്ധിതനായി.
അവലംബം ↑ ↑ ↑ ↑ ↑ Wilding, Michael Pamela Wilcox, Apple Sauce (London: Allen Unwin, 1982) pp. 140-144.
മൈക്കൽസൺ മോർലി പരീക്ഷണം ഇംഗ്ലീഷ് വിലാസം https://ml.wikipedia.org/wiki/Michelson%E2%80%93Morley_experiment
1887യിൽ നടത്തിയ മൈക്കൽസൺ മോർലി പരീക്ഷണത്തിന്റെ ലക്ഷ്യം പദാർത്ഥങ്ങളും ലൂമിനിഫെറസ് ഈതെറും തമ്മിലുള്ള ആപേക്ഷിക ചലനം നിരീക്ഷിക്കുക എന്നതായിരുന്നു.
ആൽബർട്ട് അബ്രഹാം മൈക്കൾസൺ(Albert Abraham Michelson), എഡ്വാർഡ് മോർലി(Edward Morley) എന്നിവർ ചേർന്നാണ് ഈ പരീക്ഷണം നടത്തിയത്.
അക്കാലത്തു പ്രകാശതരംഗങ്ങൾക്ക് സഞ്ചാരിക്കാൻ ഒരു മാധ്യമം ആവശ്യമാണെന്നും ലൂമിനിഫെറസ് ഈതെർ എന്ന സർവവ്യാപിയായ ഒരു മാധ്യമത്തിൽ കൂടെയാണ് പ്രകാശം സഞ്ചരിക്കുന്നത് എന്നും ഒരു വാദം ഉണ്ടായിരുന്നു.
മൈക്കൽസൺ മോർലി പരീക്ഷണത്തിന്റെ പരാജയം ഈ വാദം തെറ്റാണു എന്ന് തെളിയിച്ചു.
മാത്തൂർ ഗോവിന്ദൻകുട്ടി ഇംഗ്ലീഷ് വിലാസം https://ml.wikipedia.org/wiki/Mathoor_Govindhankutty ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളീയനായ ഒരു കഥകളി കലാകാരനാണ് മാത്തൂർ ഗോവിന്ദൻകുട്ടി .
2011-ലെ കേരളസംസ്ഥാന കഥകളി പുരസ്കാരം ഇദ്ദേഹത്തിനു ലഭിച്ചിട്ടുണ്ട്.
സ്ത്രീവേഷങ്ങളിലാണ് ഇദ്ദേഹം വ്യക്തിമുദ്ര പതിപ്പിച്ചത് ജീവിത രേഖ
ആലപ്പുഴ ജില്ലയിൽ കുട്ടനാട് നെടുമുടിയിലെ മാത്തൂർ തറവാട്ടിൽ ദാമോദരൻ നമ്പൂതിരിയുടെയും കാർത്ത്യായനി കുഞ്ഞമ്മയുടെയും മകനായി 1940 ഒക്ടോബർ അഞ്ചിന് ജനനം.
കഥകളിയിലെ കുലീന നായികയായിരുന്ന കുടമാളൂർ കരുണാകരൻ നായരുടെ ശിഷ്യനാണ്‌ അദ്ദേഹം.
ഗുരു കുടമാളൂർ കരുണാകരൻ നായരുടെ മകൾ രാജേശ്വരിയുമായുള്ള വിവാഹശേഷം നെടുമുടിയിൽ നിന്നു കുടമാളൂരിലെ അമ്പാടി വീട്ടിലേക്കു താമസം മാറി.
2021 ഫെബ്രുവരി 4 ന് കോവിഡാനന്തര ആരോഗ്യ പ്രശ്നങ്ങൾ മൂലം അന്തരിച്ചു.
അദ്ദേഹത്തിന്റെ മകനായ കുടമാളൂർ മുരളീകൃഷ്ണനും കഥകളി നടനാണ്.
മറ്റൊരു മകൻ ഗോപീകൃഷ്ണൻ ചെണ്ട വിദ്വാനാണ്.
ജ്യേഷ്ഠനായ മോഹനകുഞ്ഞു പണിക്കരുടെ പ്രേരണമൂലം പതിനാലാം വയസ്സിലാണ് അദ്ദേഹം കഥകളി അഭ്യസിക്കാൻ ആരംഭിച്ചത്.
നെടുമുടി കുട്ടപ്പപണിക്കർ ആയിരുന്നു ആദ്യ ഗുരു.
അതിനു ശേഷം കുറിശ്ശി കുഞ്ഞൻ പണിക്കർ, അമ്പലപ്പുഴ ശേഖരൻ എന്നിവരുടെ കീഴിൽ അഭ്യസനം തുടർന്നു.
തകഴി ക്ഷേത്രത്തിൽ ഗോവിന്ദൻ കുട്ടിയുടെ കാലകേയവധം ആട്ടക്കഥയിലെ ഇന്ദ്രാണി വേഷം കലാമണ്ഡലം കൃഷ്ണൻ നായർ കാണുകയും അദ്ദേഹത്തെ ഹഠാദാകർഷിക്കുകയും ചെയ്തു.
കൃഷ്ണൻ നായർ തന്റെ കീഴിൽ ഗോവിന്ദൻ കുട്ടിക്ക് കഥകളിയിലെ കല്ലുവഴി ചിട്ടയിൽ പരിശീലനം നൽകി.
കഥകളിയിലെ സ്ത്രീവേഷങ്ങളിൽ സ്വന്തമായ ഒരിടം സ്വായത്തമാക്കിയ കുടമാളൂർ കരുണാകരൻ നായരുമായി കണ്ടുമുട്ടുന്നതു വരെ ഗോവിന്ദൻ കുട്ടിക്ക് കഥകളി സ്ത്രീവേഷങ്ങളോട് പ്രത്യേക ആഭിമുഖ്യമൊന്നും ഉണ്ടായിരുന്നില്ല.
കുടമാളൂരിന്റെ നളചരിതം ഒന്നാം ദിവസത്തിലെ ദമയന്തി വേഷം തന്നിൽ ആഴത്തിൽ സ്വാധീനം ചെലുത്തിയെന്നു ഗോവിന്ദൻ കുട്ടി തന്നെ പറഞ്ഞിട്ടുണ്ട്.
കഥകളിയിലെ പ്രധാന നടന്മാരായ മാങ്കുളം വിഷ്ണു നമ്പൂതിരി , കലാമണ്ഡലം കൃഷ്ണൻ നായർ , കലാമണ്ഡലം രാമൻകുട്ടി നായർ , കലാമണ്ഡലം ഗോപി എന്നിവരോടൊപ്പം കഥകളിയിലെ ഒട്ടുമിക്ക നായികാ വേഷങ്ങളും ഗോവിന്ദൻ കുട്ടി അവതരിപ്പിച്ചിട്ടുണ്ട്.
പുരസ്കാരങ്ങൾ കേന്ദ്ര സംഗീത നാടക അക്കാദമി അവാർഡ് സംസ്ഥാന സംഗീത നാടക അക്കാദമി അവാർഡ് കേന്ദ്ര സാംസ്കാരിക വകുപ്പിന്റെ സീനിയർ ഫെലോഷിപ്പ് കേരള കലാമണ്ഡലം ഫെലോഷിപ്പ് കലാമണ്ഡലം കൃഷ്ണൻ നായർ അവാർഡ് പത്മഭൂഷൺ മടവൂർ വാസുദേവൻ നായർ പുരസ്കാരം അവലംബം പുറത്തേക്കുള്ള കണ്ണികൾ
മാത്തമാറ്റിക്ക ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഇംഗ്ലീഷ് വിലാസം https://ml.wikipedia.org/wiki/Mathematica
ശാസ്ത്ര സാങ്കേതികം എൻജിനീയറിങ്ങ് , ഗണിതം തുടങ്ങി മറ്റുള്ള സാങ്കേതിക മേഖലകളിൽ ഉപയോഗിക്കുന്ന ഗണിത സോഫ്റ്റ്വെയറാണ് മാത്തമാറ്റിക്ക (Mathematica).
സ്റ്റീഫൻ വോൾഫ്രമിന്റെ ആശയമായി രൂപം കൊണ്ട ഇത് ശേഷം ഗണിതപ്രതിഭകളും പ്രോഗ്രാമർമാരുമടങ്ങുന്ന ഒരു സംഘമാണ് അമേരിക്കയിലെ ഇല്ലിനോയിസിലെ ഷാമ്പയിനിലുള്ള വോൾഫ്രം റിസേർച്ചിൽ  വികസിപ്പിച്ചെടുത്തത്.
രണ്ട് ഭാഗങ്ങളുള്ളതാണ്‌ മാത്തമാറ്റിക്ക, "കേർണലും" (kernel), ഫ്രണ്ട് എൻഡും (front end).
കെർണൽ ഗണിത സമവാക്ക്യങ്ങൾ സ്വീകരിക്കുകയും അതിന്റെ ഫലം തിരിച്ച് നൽകുകയും ചെയ്യുന്നു.
ഡോക്യുമെന്റിലധിഷ്ഠിതമായ ഗ്രാഫിക്കൽ യൂസർ ഇന്റർഫേസാണ്‌ ഫ്രണ്ട് എൻഡ്.
മാത്തമാറ്റിക്കയുടെ ചില സവിശേഷതകൾ താഴെ കൊടുത്തിരിക്കുന്നു.
അടിസ്ഥാനപരവും സവിശേഷവുമായ ഗണിത ഫങ്ങ്ഷനുകളുടെ ശേഖരം.
ദ്വിമാന ത്രിമാന ഡേറ്റായുടേയും ഫങ്ങ്ഷനുകളുടേയും ചിത്രീകരണോപാധികൾ.
ചതുമൂശ ഡേറ്റാ തുടങ്ങിയവ കൈകാര്യം ചെയ്യാനുള്ള ഉപാധികൾ.
മാത്തി ഇംഗ്ലീഷ് വിലാസം https://ml.wikipedia.org/wiki/Mathi
കാണിക്കാരുടെയും മലയരയന്മാരുടെയും സംഗീതശാഖയായ മലമ്പാട്ട്‌ അഥവാ കാണിപ്പാട്ട്‌ പ്രചാരകയും ഗായികയുമായിരുന്നു മാത്തി മുത്തി (മരണം : 13 ഫെബ്രുവരി 2014).
ഫോക്ലോർ അക്കാദമി 2004ലെ പുരസ്കാരം നേടി.
ഞാറനീലിക്കടുത്ത് ചെന്നെല്ലിമൂട്ടിൽ കറുത്തൻ കാണിയുടെയും ഗൗരിക്കാണിയുടെയും അഞ്ചുമക്കളിൽ മൂത്തവളാണ് മാത്തി മുത്തി.
അച്ഛനിൽ നിന്നും കൃഷിപ്പണിക്കിടെ കേട്ടുപഠിച്ചതാണ് ഈ പാട്ടുകൾ.
തിരുവനന്തപുര പെരിങ്ങമ്മല ഗ്രാമപ്പഞ്ചായത്തിലെ കല്ലണ ചെന്നല്ലിമൂട് സെറ്റിൽമെന്റിലായിരുന്നു അവസാന കാലത്ത് താമസം.
മരിക്കുമ്പോൾ നൂറു വയസിനു മീതെ പ്രായമുണ്ടായിരുന്നു.
രോഗപീഡയിൽ നിന്നും രക്ഷനേടാൻ കാണിക്കൂട്ടങ്ങൾ മലദൈവത്തെ പ്രീതിപ്പെടുത്താൻ വേണ്ടി പാടുന്ന പാട്ടാണ് മലമ്പാട്ട്‌ അഥവാ കാണിപ്പാട്ട്‌.
കാണിക്കാരുടെയും മലയരയന്മാരുടെയും നിത്യജീവിതവുമായി ബന്ധപ്പെട്ട് മലമ്പാട്ട്‌, കാണിപ്പാട്ട്‌ , ചാറ്റുപാട്ട് എന്നൊക്കെ അറിയപ്പടുന്ന നിരവധി സംഗീതശാഖകളിലെ പാട്ടുകൾ പാടിയിരുന്നു.
മലമ്പാട്ടുകളുടെ വൻ ശേഖരം മാത്തിക്ക് പകർന്നുകിട്ടിയത് അച്ഛൻ കറുത്തവൻ കാണിയിൽനിന്നും അമ്മ പെരുമിയിൽനിന്നുമാണ്.
പുരസ്കാരങ്ങൾ ഫോക്ലോർ അക്കാദമി പുരസ്കാരം അവലംബം ↑ {{ cite news }} : Check date values in: | accessdate= ( help ) പുറം കണ്ണികൾ മലമ്പാട്ടിൽ മറഞ്ഞു മുത്തി - വിജേഷ് ചൂടൽ Archived 2016-03-04 at the Wayback Machine .
മാത്തിമുത്തി പാടുന്നു; മലദൈവത്തിനുവേണ്ടി Archived 2010-03-11 at the Wayback Machine .
മാത്തുണ്ണി മാത്യൂസ്
മാത്തുണ്ണി മാത്യൂസ് (2017 മെയ് 20-ന് അന്തരിച്ചു) ഒരു ഇന്ത്യനും, കുവൈറ്റ് റെസിഡന്റുമായിരുന്നു.
1990 -ലെ ഇറാഖ് കുവൈറ്റ് യുദ്ധത്തിലകപ്പെട്ട 170,000 ഇന്ത്യക്കാരെ സുരക്ഷിതമായി നാട്ടിലെത്തിച്ച എയർലിഫ്റ്റ് ഇവാക്കുവേഷൻ നടത്തിയത് ഇദ്ദേഹമാണ്.
ലോകത്തിലെ ഏറ്റവും വലിയ സിവിലിയൻ ഇവാക്കുവേഷനായി ഇതറിയപ്പെടുന്നു .
2016 ൽ ഈ സംഭവുമായി ബന്ധപ്പെട്ടു അക്ഷയ് കുമാർ നായകനായ എയർലിഫ്റ്റ് എന്ന ചലച്ചിത്രം പുറത്തിറങ്ങി .
മാത്യൂസ് ഒരു മലയാളിയും, കേരളക്കാരനുമാണ്.
ടൊയോട്ട സണ്ണി എന്നറിയപ്പെടുന്നു.
കുവൈറ്റിലെ എ.ഐ സയ്യർ ഗ്രൂപ്പിന്റെ ടോയോട്ട എന്ന കമ്പനിയുയമായി ജോലി ചെയ്തിരുന്നു.
അതിന്റെ എം.ഡി ആയി 1989-ൽ വിരമിച്ചു.
കുവൈത്തിന്റെ വികസന പാഥകളുടെ സമയങ്ങളിൽ 1956-നാണ് മാത്യൂസ് കപ്പലുകേറി അവിടെയെത്തിയത്.
അദ്ദേഹം ഇന്ത്യൻ കുവൈത്ത് സ്ക്കൂളിന്റെ ചെയർമാനും, അവിടത്തെ ഇന്ത്യൻ ആർട്ട്സ് സർക്കിളിന്റെ സ്ഥാപകരിലുമൊരാളാണ്.
ഇന്ത്യൻ എയർലിഫ്റ്റ് ഇവാക്കുവേഷൻ
മാത്തുണ്ണി മാത്യൂസിന്റെ സഹായത്തോടെ ആഗസ്റ്റ് 13-ൽ നിന്ന് 1990 ഒക്ടോബർ 11-ന് യുദ്ധത്തിൽ കുടങ്ങിക്കിടക്കുന്ന എല്ലാ ഇന്ത്യക്കാരേയും, രക്ഷപ്പെടുത്തി .
ഇത്തരത്തിലുള്ള കഠിനപ്രയത്നത്തിലൂടെ ലോകത്തിലെ ഏറ്റവും വലിയ ഇവാക്കുവേഷനുള്ള ഗിന്നസ് റെക്കോർഡ് എയർ ഇന്ത്യ നേടി.
1990-ലെ പേർഷ്യൻ ഗൾഫ്  യുദ്ധത്തോടനുബന്ധിച്ച് , കുവൈത്തിലേയും , ഇറാഖിലേയും, ഇന്ത്യക്കാരെ തിരിച്ച് നാട്ടിലെത്തിക്കേണ്ട സാഹചര്യത്തിലെ ഈ ഓപ്പറേഷൻ നടന്നത്.
ചരിത്രത്തിലെ ഏറ്റവും വലിയ ഇവാക്കുവേഷനായി ഇത് കരുതുന്നു.
ടൈംസ് ഓഫ് ഇന്ത്യയുടെ റിപ്പോർട്ടനുസരിച്ച്, മലയാളി എന്റ്രപ്രെനറായ മാത്തുണ്ണി മാത്ത്യൂസ്, 
ഇന്ത്യൻ അംബാസഡറെ ബാഗ്ദാദിൽ പോയി കണ്ട്,ഇന്ത്യൻ പൗരന്മാരെ അമ്മാൻ വഴി ബാഗ്ദാദിലേക്ക്, ഇറാഖിന്റെ ഒത്തുതീർപ്പിൽ ബസ്സിൽ സുരക്ഷിതമായി എത്തിക്കാൻ സഹായിച്ച
 ഹാർബഹജാൻ സിംഗ് വേദിയുടെ സഹായത്തോടെ  ഇവാക്കുവേഷൻ പൂർത്തിയാക്കിയത് .
2016 ജനുവരി22-ന് ഇതിന്റെ പശ്ചാത്തലത്തിൽ അക്ഷയ് കുമാർ കേന്ദ്ര കഥാപാത്രമായി വന്ന  എയർലിഫ്റ്റ് പുറത്തിറങ്ങി.
എങ്കിലും ചില സർക്കാർ ഇവാക്കുവേഷന്റെ സമയത്ത് ഒരു വ്യക്തിയിൽ മാത്രം എല്ലാം കേന്ദ്രീകരിക്കാൻ സമ്മതിച്ചുമിരുന്നില്ല.
മാതൊരുഭാഗൻ ഇംഗ്ലീഷ് വിലാസം https://ml.wikipedia.org/wiki/Madhorubhagan
തമിഴ്നാട്ടിലെ നാമക്കലിനടുത്തുള്ള തിരുച്ചെങ്കോട് അർധനാരീശ്വര ക്ഷേത്രത്തിന്റെ പശ്ചാത്തലത്തിൽ പെരുമാൾ മുരുകൻ എഴുതിയ നോവലാണ് 'മാതൊരുഭാഗൻ'.
ജാതി സംഘടനകളുടെ പ്രതിഷേധത്തെത്തുടർന്ന് നോവൽ വിപണിയിൽ നിന്ന് പിൻ വലിക്കുകയും മുരുകൻ എഴുത്ത് നിർത്തുന്നതായി ഫേസ്ബുക്കിൽ കുറിപ്പിടുകയും ചെയ്തു.
നൂറു കൊല്ലങ്ങൾക്കുമുമ്പുള്ള കാലഘട്ടത്തിലാണ് നോവലിലെ സംഭവങ്ങൾ നടക്കുന്നത്.
കുഞ്ഞുങ്ങളില്ലാത്ത സ്ത്രീകൾ വീട്ടുകാരുടെ സമ്മതത്തോടെ ക്ഷേത്രത്തിലെ മുഖ്യ ഉത്സവരാത്രിയിൽ ഇഷ്ടപ്പെട്ട ഒരു പുരുഷന്റെകൂടെ ശയിക്കുകയും അങ്ങനെ കുഞ്ഞുങ്ങൾ ഉണ്ടാവുകയും ചെയ്യുന്ന ആചാരം പഴയകാലത്ത് ഇവിടെയുണ്ടായിരുന്നെന്നാണ് പറയപ്പെടുന്നത്.
ഇത്തരം കുഞ്ഞുങ്ങൾ സാമി കൊടുത്ത പിള്ളെ എന്ന പേരിലാണറിയപ്പെടുക.
മുരുകന്റെ നോവലിലെ നായിക 'പൊന്ന'യ്ക്ക് കുഞ്ഞുങ്ങളില്ല.
ഭർത്താവ് കാളിക്ക് താത്പര്യമില്ലെങ്കിലും ഒടുവിൽ വൈകാശി വിശാഖം രഥോത്സവത്തിന്റെ അന്ന് പരപുരുഷനെ പ്രാപിക്കുന്ന അനുഷ്ഠാനത്തിൽ പങ്കെടുക്കാൻ പൊന്ന പോവുന്നതാണ് മുരുകന്റെ നോവലിലെ പ്രമേയം.
2010-ലാണ് തമിഴിലെ പ്രമുഖ പ്രസാധകരായ കാലച്ചുവട് ഈ നോവൽ പ്രസിദ്ധീകരിച്ചത്.
2014 ഡിസംബറിൽ ഇതിന്റെ ആംഗലേയ പരിഭാഷ പെൻഗ്വിൻ ബുക്ക്സ് വൺ പാർട്ട് വുമൺ എന്ന പേരിൽ പുറത്തിറക്കി.
ഇതിനെ തുടർന്ന് നാമക്കൽ ജില്ലയിൽ ഹിന്ദുസംഘടനകൾ ഈ പുസ്തകത്തിനെതിരേ രംഗത്തിറങ്ങി.
പിന്നീട് തമിഴ്നാട്ടിലെ പല ഭാഗങ്ങളിലും പ്രതിഷേധങ്ങളുണ്ടായി.
പുസ്തകത്തിന്റെ പ്രതികൾ കത്തിക്കുകയും ഭീഷണിയെത്തുടർന്ന്, പെരുമാൾ മുരുകന് കുടുംബസമേതം നാടുവിടേണ്ടിയും വന്നു.
നാമക്കൽ ജില്ലാ റവന്യു ഓഫീസറുടെ അധ്യക്ഷതയിൽ ചേർന്ന ഒത്തുതീർപ്പ് യോഗത്തിൽ ഹിന്ദു സംഘടനകളുടെ പ്രതിനിധികളും പെരുമാൾ മുരുകനും തമ്മിൽ ഒത്തുതീർപ്പിലെത്തി.
നോവലിലെ വിവാദഭാഗങ്ങൾ നീക്കം ചെയ്യാമെന്നും വിപണിയിൽ ബാക്കിയുള്ള കോപ്പികൾ പിൻവലിക്കാമെന്നും നിരുപാധികം മാപ്പു പറയാമെന്നും മുരുകൻ സമ്മതിച്ചതിനെത്തുടർന്ന് ഹിന്ദു സംഘടനകൾ പ്രതിഷേധം പിൻവലിക്കാൻ തയ്യാറായി.
ഇതിനു പിന്നാലെ  താൻ എഴുത്തു നിർത്തുകയാണെന്ന് മുരുകൻ പ്രഖ്യാപിച്ചു.
2013-ൽ പെൻഗ്വിൻ 'വൺ പാർട്ട് വുമൺ' എന്ന പേരിൽ ഇതിന്റെ ഇംഗ്ലൂഷ് പരിഭാഷ പുറത്തിറക്കി.
അവലംബങ്ങൾ പുറം കണ്ണികൾ Silencing a sensitive writer In defence of the chronicler of Kongu
മാത്തൂർ കാളികാവിൽ ഭഗവതി ക്ഷേത്രം ക്ഷേത്രം എഴുന്നെള്ളത്ത്
പാലക്കാടു ജില്ലയിലെ മാത്തൂരിലുള്ള പടിഞ്ഞാറെത്തറയിലുള്ള ഒരു ഭഗവതി ക്ഷേത്രമാണ്‌ മാത്തൂർ കാളികാവിൽ ഭഗവതി ക്ഷേത്രം .
ഇവിടെ ഭദ്രകാളിയാണ് പ്രതിഷ്ഠ.
പാവക്കൂത്ത് നടത്താറുള്ള അപൂർവം ക്ഷേത്രങ്ങളിൽ ഒന്നാണീ ക്ഷേത്രം.
പാലക്കാട് ജില്ലയിൽ മാത്തൂർ പടിഞ്ഞാറേത്തറ കാളികാവ് ക്ഷേത്രത്തിലെ തോൽപ്പാവ കൂത്തുൽസവം....
മേടമാസത്തിൽ വിഷു കഴിഞ്ഞ് വരുന്ന ചൊവ്വ വെള്ളി ഞായർ ദിവസങ്ങളിൽ കൂത്ത് കൂറയിടുന്നു...
21 ദിവസത്തോളം നീണ്ടു നിൽക്കുന്ന തോൽപ്പാവക്കൂത്തിന്റെ പര്യവസാനം മേടത്തിലെ അവസാന വെളളിയാഴ്ച ദേശത്താഘോഷിക്കുന്ന ശ്രീരാമപട്ടാഭിഷേകത്തോടെയാണ്...
ഇത് " കൂത്തഭിഷേകം" എന്നാണ് അറിയപ്പെടുന്നത്...
മാത്തൂർ പാട്ടത്തിൽ തറവാട്ടുകാരാണ് ക്ഷേത്ര ഊരാളൻമാർ...
ദേശവാസികളുടെ ഒരു കമ്മറ്റിയാണ് ക്ഷേത്രത്തിലേ കാര്യങ്ങൾ നടത്തി വരുന്ന ത്...
മാത്തൂർ കുറുപ്പത്ത് തറവാട്ടിലെ മച്ചകത്താണ് ദേവചൈതന്യം തുടിക്കുന്ന " പാവകൾ " സൂക്ഷിക്കുന്നത്....
ശ്രീ രാമാവതാരം മുതൽ പട്ടാഭിഷേകം വരെ രാമ കഥ (കമ്പ രാമായണം )  തോൽപ്പാവക്കൂത്തിലൂടെ കൂത്ത് കവികളായ '' പുലവർ " കൂത്ത് മാടത്തിൽ 21 ദിവസം അവതരിപ്പിക്കുന്നു...
രാമകഥ ശ്രവിക്കാൻ ദേവി ദിനവും മാടത്തിലെത്തുന്നു എന്നാണ് വിശ്വാസം...
കൊല്ലം തോറും ഏപ്രിൽ - മേയ് മാസങ്ങളിൽ തോൽപ്പാവക്കൂത്ത് ഇവിടുത്തെ പ്രധാന ഉത്സവം.
കമ്പരാമായണത്തെ അടിസ്ഥാനമാക്കിയുള്ളതാണ് തോൽപ്പാവക്കൂത്ത്.
പതിനാലു ദിവസങ്ങളിലെ കൂത്ത് (കഥ തുടങ്ങുന്നത് സേതുബന്ധനം മുതൽക്കാണ് , ബാലി - സുഗ്രീവ യുന്ദത്തിൽ,ബാലിയെ വധിക്കുവാൻ സുഗ്രീവനെ, ശ്രീരാമഭഗവാൻ സഹായിച്ചതിനു പകരമായി, സുഗ്രീവസൈന്യം ലങ്കയിലേക്ക്,സമുദ്രത്തിലൂടെ പണിതുകൊടുക്കുന്ന പാലമാണ് സേതുബന്ദനം. ശ്രീരാമഭഗവാൻ ശ്രീലങ്കയിലെത്തി രാവണവധം കഴിഞ്ഞ്),ശ്രീരാമ ഭഗവാൻ സീതാ ദേവിയുമായി അയോധ്യയിൽതിരിച്ചെത്തി രാജ്യാഭിഷേകം നടത്തുന്നതാണ്ശ്രീരാമ പട്ടാഭിഷേകം.
ഭവാന്റെ പട്ടാഭിഷേകം അതി ഗംഭീരമായി, ആന , പഞ്ചവാദ്യം , തായമ്പക , വെടിക്കെട്ട് എന്നിവയോടെ നടത്തുന്നു.
എഴുന്നള്ളത്ത്
മാത്തൂർ കാളികാവിൽ ഭഗവതിയുടെ കൂത്തഭിഷേകത്തിനു, വൈകീട്ട് നാലുമണിക്ക് മാത്തൂർ കുറുപ്പത്ത് വീട്ടിൽ നിന്നു , ആന,പഞ്ചവാദ്യത്തോടെ എഴുന്നെള്ളത്ത് ആരംഭിച്ച്, ബംഗ്ലാവ്സ്കൂൾ,തണ്ണിക്കോട് വഴി ക്ഷേത്രത്തിൽ രാത്രി ഒൻപതുമണിയോടെ എത്തിചേരുന്നു.
ചിത്രശാല മാത്തൂർ കാളികാവിൽ ഭഗവതി ക്ഷേത്രത്തിലെ എഴുന്നള്ളിപ്പ് മാത്തൂർ കാളികാവിൽ ഭഗവതിയുടെ മുന്നിൽ പറയെടുപ്പ് - കൂത്തഭിഷേകം കൂത്തുമാടം എഴുന്നെള്ളത്ത് Mathoor Kalikavu Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാതൃമരണം
ഗർഭത്തിന്റെ ദൈർഘ്യത്തിനും സ്ഥാനത്തിനും നിരപേക്ഷമായി,  ഗർഭിണിയായിരിക്കുമ്പോഴോ ഗർഭം അവസാനിച്ചതിന്റെ 42 ദിവസത്തിന്റെ ഉള്ളിലോ ഗർഭവുമായോ അതിന്റെ പരിചരണവുമായോ ബന്ധപ്പെട്ടതോ ഗർഭം മൂലമോ ഗർഭപരിചരണം മൂലമോ മൂർച്ഛിക്കപ്പെട്ടതോ ആയ കാരണങ്ങളാലുള്ള, എന്നാൽ അപകടം, ആകസ്മികമായ കാരണങ്ങൾ എന്നിവ കാരണമല്ലാതെയുള്ള മരണം എന്നാണ് മാതൃമരണം അല്ലെങ്കിൽ മാതൃമരണ നിരക്ക് ലോകാരോഗ്യസംഘടന നിർവചിക്കുന്നത്.
പരസ്പരം മാറി ഉപയോഗിക്കുന്ന 2 പ്രകടന സൂചകങ്ങളാണ് മാതൃമരണ നിരക്കും(maternal mortality rate) മാതൃമരണ അനുപാതവും(maternal mortality ratio).
രണ്ട് സൂചകങ്ങളുടെയും ചുരുക്കെഴുത്തായി "MMR" എന്ന് ഉപയോഗിക്കുന്നത് ആശയക്കുഴപ്പത്തിനിടയാക്കാറുണ്ട്.
1990ലേതിനെ അപേക്ഷിച്ച് 2017 ഇൽ മാതൃമരണ നിരക്ക് 44% ആയി കുറഞ്ഞിട്ടുണ്ടെങ്കിലും ഇപ്പോഴും ഓരോദിവസവും ഗർഭസംബന്ധവും പ്രസവസംബന്ധവുമായ കാരണങ്ങളാൽ 830 സ്ത്രീകൾ മരണമടയുന്നുണ്ട്.
United Nations Population Fund (UNFPA)ന്റെ 2017 റിപ്പോർട്ട് പ്രകാരം ഇത് ഓരോ രണ്ട് മിനിറ്റിലും 2 സ്ത്രീകൾ മരണപ്പെടുന്നതിനു തുല്യമാണിത്.
മരിക്കുന്ന ഓരോ സ്ത്രീക്കും 20-30 സ്ത്രീകൾ ഗുരുതരമോ ദീർഘകാല സ്ഥായിയായ പരിണതഫലങ്ങളുള്ളതോ ആയ സങ്കീർണതകൾക്ക് വിധേയരാകുന്നുണ്ട്.
ഈ മരണങ്ങളും ആരോഗ്യ ആഘാതങ്ങളും കൂടുതലും പൂർണമായും തടയാവുന്നവയാണ്.
UNFPAയുടെ കണക്കു പ്രകാരം ഗർഭം, പ്രസവം എന്നിവയുമായി ബന്ധപ്പെട്ട കാരണങ്ങളാൽ 289,000 സ്ത്രീകൾ 2013ൽ മരണമടഞ്ഞിട്ടുണ്ട്.
തടസ്സപ്പെട്ട പ്രസവം മുതൽ ഗുരുതരമായ രക്തസ്രാവം വരെയുള്ള കാരണങ്ങളിൽ എല്ലാത്തിനും തന്നെ വളരെ ഫലപ്രദമായ വൈദ്യ ഇടപെടലുകൾ നിലവിലുണ്ട്.
ഗർഭനിരോധന മാർഗങ്ങൾ സ്ത്രീകൾക്ക് ലഭ്യമാവുകയും, പ്രസവശുശ്രൂഷയും അടിയന്തര വിദഗ്ദ്ധ പ്രസവ ചികിത്സ ലഭ്യമാവുകയും ചെയ്തതോടെ 100,000 ജീവനോടെയുള്ള ജനനങ്ങളിൽ 380 മാതൃമരണങ്ങൾ എന്ന 1990ലെ അവസ്ഥയിൽ നിന്ന് 2013ൽ 100,000 ജീവനോടെയുള്ള ജനനങ്ങളിൽ 210 മാതൃമരണങ്ങൾ എന്ന സ്ഥിതിയിലേക്ക് എത്താൻ സാധിച്ചു.
കഴിഞ്ഞ 10 വർഷങ്ങളിൽ പലരാജ്യങ്ങളും മാതൃമരണ നിരക്കുകൾ പകുതിയാക്കി കുറച്ചിട്ടുണ്ട്.
കടുത്ത ദാരിദ്ര്യം അനുഭവിക്കുന്ന സമൂഹങ്ങളുടെ 85% ജീവിക്കുന്ന ആഫ്രിക്കയിലും തെക്കൻ ഏഷ്യയിലും ഉയർന്ന മാതൃമരണ നിരക്കുകൾ ഇപ്പോഴും നിലനിൽക്കുന്നു.
ഒരു അമ്മയുടെ മരണം കുടുംബത്തിന്റെ അവസ്ഥയും അപകടത്തിലാക്കുകയും, അവർക്കു ജനിച്ച കുഞ്ഞ് പ്രസവത്തിൽ മരിച്ചു പോയില്ലെങ്കിൽ തന്നെ രണ്ടാം പിറന്നാളിന് മുൻപ് മരണമടയാൻ സാദ്ധ്യത വർദ്ധിപ്പിക്കുകയും ചെയ്യുന്നു.
"ഗർഭത്തിന്റെ ദൈർഘ്യത്തിനും സ്ഥാനത്തിനും നിരപേക്ഷമായി,  ഗർഭിണിയായിരിക്കുമ്പോഴോ ഗർഭം അവസാനിച്ചതിന്റെ 42 ദിവസത്തിന്റെ ഉള്ളിലോ ഗർഭവുമായോ അതിന്റെ പരിചരണവുമായോ ബന്ധപ്പെട്ടതോ ഗർഭം മൂലമോ ഗർഭപരിചരണം മൂലമോ മൂർച്ഛിക്കപ്പെട്ടതോ ആയ കാരണങ്ങളാലുള്ള, എന്നാൽ അപകടം, ആകസ്മികമായ കാരണങ്ങൾ എന്നിവ കാരണമല്ലാതെയുള്ള സ്ത്രീയുടെ മരണം" എന്ന് 2003ലെ British Medical Bulletin , ലെ ഒരു ലേഖനത്തിൽ മാതൃമരണത്തെ ആദ്യമായി നിർവചിച്ചു.
ഇതാണ് ഇന്നും ലോകാരോഗ്യസംഘടന ഉപയോഗിക്കുന്ന നിർവചനം.
ഈ നിർവചനം ഒരു ജനസംഖ്യാ വിഭാഗത്തെ പരിഗണിക്കുന്നില്ലെന്ന് 2003 ലെ "Global burden of maternal death and disability" എന്ന ലേഖനം ചൂണ്ടിക്കാട്ടി.
Centers for Disease Control പറയുന്നത് അമേരിക്കയിലെ ജോർജിയയിൽ 1974-75 കാലഘട്ടത്തിൽ 29% മാതൃമരണങ്ങൾ ഗർഭം അവസാനിച്ച് 42 ദിവസങ്ങൾക്ക് ശേഷവും 6% മാതൃമരണങ്ങൾ പ്രസവത്തിന് 90 ദിവസങ്ങൾക്ക് ശേഷവും സംഭവിച്ചവയാണെന്നാണ്.
ഗുരുതരമായ മാതൃ രോഗാതുരത(Severe Maternal Morbidity SMM)
വളരെ വേഗത്തിൽ വർദ്ധിക്കുന്ന തോതിലുള്ള SMM വ്യാപകമായ പ്രശ്നമാണെങ്കിലും ഇനിയും ഇതിന് ഒരു സമഗ്രമായ നിർവചനം ലഭ്യമല്ല.
"പ്രസവശേഷമുള്ള രക്തസ്രാവം(postpartum hemorrhage requiring transfusion), പ്രസവശേഷം ഉള്ള ഷോക്ക്(obstetric shock), രക്തത്തിലെ രോഗാണുബാധ(sepsis), ഹൃദയസംബന്ധമായ സങ്കീർണതകൾ(cardiac arrest, cardiac failure, myocardial infarction, and pulmonary embolism), വൃക്കാ രോഗം(acute renal failure), പ്രസവാനുബന്ധമായ ധമനീ രോഗങ്ങൾ(obstetric embolism and evacuation of incisional hematoma) എന്നിവ ഗുരുതരമായ മാതൃരോഗാതുരതയിൽ ഉൾപ്പെടുന്നു" എന്ന് കനേഡിയൻ മെഡിക്കൽ അസോസിയേഷൻ ജേണലിൽ( Canadian Medical Association Journal CMAJ) 2017 ജൂണിൽ പ്രസിദ്ധീകരിച്ച ഒരു ലേഖനത്തിൽ പറയുന്നു.
മാതൃമരണങ്ങൾ വർധിപ്പിക്കുന്ന കാരണങ്ങളെ പ്രത്യക്ഷവും പരോക്ഷവുമായി വർഗീകരിക്കാം.
ഗർഭം, പ്രസവം എന്നിവയിലെ സങ്കീർണതകളോ ഇവയെ പരിചരിക്കുന്നതിൽ വരുന്ന പിഴവുകൾ മൂലമോ ഉണ്ടാകുന്ന പ്രത്യക്ഷ കാരണങ്ങൾ മൂലമുള്ള മാതൃമരണങ്ങളും ഗർഭവുമായി ബന്ധമില്ലാത്ത മുൻപേ നിലനിൽക്കുന്നതൊ രോഗങ്ങൾ പുതുതായി ആരംഭിച്ചതോ ആയ രോഗങ്ങൾ മൂലമുള്ള മാതൃമരണങ്ങളും വേർതിരിച്ചു കാണേണ്ടതുണ്ട്.
ഗർഭവുമായി ബന്ധമില്ലാത്ത കാരണങ്ങളാലുള്ള മരണങ്ങളെ അപകടങ്ങൾ കാരണം, ആകസ്മികതകൾ കാരണം അല്ലെങ്കിൽ പ്രസവസംബന്ധമല്ലാത്ത കാരണങ്ങളാലുള്ള മാതൃമരണങ്ങൾ എന്ന് പറയുന്നു.
ലാൻസെറ്റിൽ പ്രസിദ്ധീകരിച്ച ഒരു പഠനത്തിൽ 1990 മുതൽ 2013 വരെയുള്ള കാലഘട്ടത്തിൽ മാതൃമരണത്തിനുള്ള പ്രധാന കാരണങ്ങൾ പ്രസവാനന്തരമുള്ള രക്തസ്രാവം (postpartum bleeding 15%), സുരക്ഷിതമല്ലാത്ത ഗർഭച്ഛിദ്രത്തെത്തുടർന്നുള്ള സങ്കീർണതകൾ (complications from unsafe abortion 15%), ഗർഭാവസ്ഥയിലുള്ള രക്താതിമർദ്ദ രോഗങ്ങൾ (hypertensive disorders of pregnancy 10%), പ്രസവാനന്തരമുള്ള അണുബാധകൾ ( postpartum infections 8%), തടസ്സപ്പെട്ട പ്രസവം (obstructed labour (6%) എന്നിവയാണെന്ന് പറയുന്നു.
രക്തം കട്ടപിടിക്കൽ (blood clots 3%) മുൻപേ നിലനിൽക്കുന്ന രോഗാവസ്ഥകൾ (pre-existing conditions 28%)എന്നിവയാണ് മറ്റ് കാരണങ്ങൾ.
മലേറിയ , വിളർച്ച , എച്ച് ഐ വി/ എയിഡ്സ് , ഹൃദ്രോഗങ്ങൾ എന്നിവ ഗർഭാവസ്ഥയെ സങ്കീർണമാക്കുകയും ഗർഭകാലത്ത് മൂർച്ഛിക്കുകയും ചെയ്യുന്ന പരോക്ഷകാരനങ്ങളാണ്.
ലോകാരോഗ്യസംഘടനയുടെ 2004ലെ ഒരു പ്രസിദ്ധീകരനത്തിൽ സാമൂഹ്യ-ജനസംഖ്യാ ഘടങ്ങളായ പ്രായം, വിഭവങ്ങളുടെ പ്രാപ്യത, വരുമാന നിലവാരം തുടങ്ങിയവ ഗർഭാവസ്ഥയുടെ പരിണതഫലത്തെ ഗണ്യമായ സ്വാധീനിക്കുന്ന സൂചകങ്ങളാണ്.
ചെറുപ്രായത്തിലുള്ള ഗർഭിണികളും അമ്മമാരും പ്രസവ സങ്കീർണതകളും മരണവും സംഭവിക്കാൻ കൂടുതൽ സാദ്ധ്യതയുള്ളവരാണ്.
ഇവരുടെ പ്രത്യുൽപാദന അവയവങ്ങളും ഹോർമോൺ വ്യവസ്ഥയും മറ്റും ഗർഭധാരണം, പ്രസവം പോലെയുള്ള സങ്കീർണ്ണമായ പ്രക്രിയക്ക് വേണ്ടത്ര വളർച്ച പൂർത്തിയായിട്ടുണ്ടാവില്ല.
അതിനാൽ കൗമാരപ്രായത്തിലുള്ള ഗർഭധാരണം ആരോഗ്യവിദഗ്ദർ നിരുത്സാഹപ്പെടുത്താറുണ്ട്.
പ്രത്യേകിച്ച് 15 വയസ്സും അതിൽ കുറവും പ്രായമുള്ള പെൺകുട്ടികൾ ഗർഭിണികളായാൽ അത് അമ്മയ്ക്കും കുഞ്ഞിനും ഒരുപോലെ അപകടകരമാകാം.
കൗമാരക്കാരികളിൽ പ്രസവാനന്തര രക്തസ്രാവം, പ്യൂർപെറൽ എൻഡോമെട്രൈറ്റിസ്, യോനി വഴിയുള്ള പ്രസവത്തിൽ തന്നെ ചവണ, വാക്വം എന്നിവ ഉപയോഗിക്കേണ്ട അവസ്ഥ, എപ്പിസയോട്ടമി, ജനന ഭാരം കുറഞ്ഞ കുഞ്ഞ്, മാസം തികയുന്നതിനു മുൻപുള്ള പ്രസവം, ഗർഭകാലത്തിനനുസരിച്ച് വളർച്ചയില്ലാത്ത കുഞ്ഞ് തുടങ്ങി മാതൃമരണത്തിലേക്ക് നയിക്കാവുന്ന കാരണങ്ങൾക്ക് സാദ്ധ്യത കൂടുതൽ ഉണ്ട്.
പ്രസവ ശുശ്രൂഷാ സംവിധാനത്തിന്റെയും കുടുംബത്തിന്റെയും പിന്തുണ അമ്മയുടെ അതിജീവനശേഷിയെ സ്വാധീനിക്കുന്നു.
സാമൂഹ്യ പിന്നോക്കാവസ്ഥയും ഒറ്റപ്പെട്ട സാമൂഹ്യനിലയും അമ്മയുടെ ആരോഗ്യത്തെ മോശമായി ബാധിക്കുന്നു.
വിദഗ്ധ പ്രസവശുശ്രൂഷാ സേവനം അപ്രാപ്യമാകുന്നതും, ഏറ്റവും അടുത്തുള്ള ചികിത്സാ സംവിധാനത്തിലേക്കുള്ള ദൂരവും, മുൻപുള്ള പ്രസവങ്ങളുടെ എണ്ണവും, ഗർഭകാല പരിചരണം നേടുന്നതിനുള്ള തടസങ്ങളും ചികിത്സാസംവിധാനങ്ങളിൽ ആവശ്യമായ സൗകര്യങ്ങളില്ലാത്തതും മാതൃമരണങ്ങൾ വർദ്ധിക്കുന്നതിൽ പങ്കുവഹിക്കുന്നു.
സുരക്ഷിതമല്ലാത്ത ഗർഭച്ഛിദ്രമാണ് മാതൃമരണങ്ങൾക്കുള്ള മറ്റൊരു പ്രധാന കാരണം.
ആഗ്രഹിക്കാത്ത ഗർഭധാരണം, ഗർഭനിരോധന മാർഗങ്ങളെ പറ്റിയുള്ള അറിവില്ലായ്മ, അവയുടെ ലഭ്യതക്കുറവ്, ലൈംഗികപീഡനം അഥവാ ബലാത്സംഗം മൂലമുള്ള ഗർഭധാരണം, കുടുംബപ്രശ്നങ്ങൾ, സാമൂഹിക പ്രശ്നങ്ങൾ, ദാരിദ്ര്യം, സാമ്പത്തിക പിന്നോക്കാവസ്ഥ തുടങ്ങിയ പ്രശ്നങ്ങൾ ഗർഭഛിദ്രം തിരഞ്ഞെടുക്കാൻ സ്‌ത്രീകളെ പ്രേരിപ്പിച്ചേക്കാം.
സുരക്ഷിതമായി അബോർഷൻ ചെയ്യാനുള്ള വഴിയില്ലാത്തത് അപകടകരമായ മാർഗങ്ങൾ തിരഞ്ഞെടുക്കാൻ സ്‌ത്രീകളെ പ്രേരിപ്പിക്കുന്ന ഒരു പ്രധാന ഘടകമാണ്.
2009ൽ സുരക്ഷിതമല്ലാത്ത ഗർഭച്ഛിദ്രത്തെത്തുടർന്നുള്ള സങ്കീർണതമൂലം എല്ലാ 8 മിനിറ്റിലും ഓരോ സ്ത്രീ മരിച്ചിട്ടുണ്ടെന്നാണ് ലോകാരോഗ്യസംഘടന പറയുന്നത്.
രക്തസ്രാവം, അണുബാധ, ജനനേന്ദ്രിയങ്ങൾക്കുണ്ടാകുന്ന മുറിവുകൾ, രക്തത്തിലുള്ള അണുബാധ, അംഗവൈകല്യം, വേദന എന്നിവയാണ് പ്രധാന സങ്കീർണതകൾ.
2007-ഓടെ സുരക്ഷിതമല്ലാത്ത ഗർഭച്ഛിദ്രം മൂലമുള്ള മരണങ്ങൾ ആകെ മാതൃമരണങ്ങളുടെ 13% ആണ്.
മറ്റു കാരണങ്ങൾ മൂലമുള്ള മാതൃമരണങ്ങൾ കുറവായിരിക്കുന്ന ചില രാജ്യങ്ങളിൽ ഇത് 25%ത്തോളം ആണ്.
മാതൃമരണത്തിന്റെ നാല് അളവുകൾ മാതൃമരണ നിരക്ക് (MMR), മാതൃമരണ അനുപാതം, ജീവിതകാലത്തെ മാതൃമരണ അപകടസാദ്ധ്യത, പ്രത്യുല്പാദന ക്ഷമമായ പ്രായത്തിലെ സ്ത്രീകളുടെ മറ്റ് മരണകാരണങ്ങൾ കൊണ്ടുള്ള മരണങ്ങളുമായി മാതൃമരണങ്ങളുടെ അനുപാതം (PM) എന്നിവായാണ്.
മാതൃമരണ നിരക്ക് (Maternal mortality ratio MMR): ഒരു സമയപരിധിക്കുള്ളിൽ 100000 ജീവനുള്ള കുഞ്ഞുങ്ങൾ ജനിക്കുമ്പോൾ അതേ സമയപരിധിക്കകത്ത് നടക്കുന്ന മാതൃമരണങ്ങളുടെ എണ്ണമാണ് ഇത്.
ആരോഗ്യ സേവന സംവിധാനത്തിന്റെ നിലവാരം കണക്കാക്കുന്നതിനുള്ള അളവുകോലായി MMR കണക്കാക്കപ്പെടുന്നു.
മാതൃമരണ അനുപാതം (Maternal mortality rate-MMRate): മാതൃമരണങ്ങളുടെ എണ്ണത്തെ ജനസംഖ്യയിലെ പ്രത്യുല്പാദന ക്ഷമമായ വയസ്സിലുള്ള സ്ത്രീകളുടെ എണ്ണം കൊണ്ട് ഹരിച്ചാൽ കിട്ടുന്ന സംഖ്യ.
സാധാരണയായി 1,000 സ്ത്രീകൾക്ക് എത്രയെന്ന രീതിയിൽ സൂചിപ്പിക്കുന്നു.